Mami, tati, unde mergem azi?

Vrăjitorul din Oz
2026-06-01 11:00 - 12:15 (Europe/Bucharest) | Palatul Național al Copiilor din București, Bulevardul Tineretului 8-10, București 040353, București, Sector 4, 040353
Această reprezentație a fost programată pentru a veni în întâmpinarea profesorilor și a elevilor ca o alternativă culturală relaxantă și educativă în perioada desfășurării activității „Școala Altfel”. Pentru detalii și rezervări: tmarezervari@gmail.com
Pe 21 aprilie 2026, ora 10:00, la Palatul Național al Copiilor București (Sala Mare), clasicul basm „Vrăjitorul din Oz” de Frank Baum prinde viață pentru prima oară într-o nouă montare scenică a regizorului Aurelian Horațiu Bîrcă, produsă de Teatrul Muzical Ambasadorii, și concepută ca un musical pentru întreaga familie.
„Pentru mine, Vrăjitorul din Oz este o poveste despre drumul pe care fiecare dintre noi îl face pentru a descoperi că ceea ce caută se află deja în interiorul său. Este un spectacol despre curajul de a te întoarce acasă – nu ca loc, ci ca descoperire a propriei identități.” – declară Aurelian Horațiu Bîrcă, regizor.
În această punere în scenă unică, „Vrăjitorul din Oz” devine o poveste despre „întoarcerea acasă”, mai mult decât ca o destinație, ci ca dorință de evoluție, de descoperire de sine și de înțelegere a lumii.
Cu aranjamente orchestrale semnate de Edward Dabrowski, nominalizat la Premiile Gopo 2025 pentru “Cea mai bună muzică originală”, spectacolul propune o reinterpretare contemporană a personajelor clasice, explorând în profunzime dimensiunea lor emoțională. Sperietoarea devine expresia nesiguranței și a dorinței de validare, Omul de Tinichea întruchipează sensibilitatea reprimată, iar Leul reflectă fragilitatea ascunsă în spatele nevoii de curaj.
Prin momente coregrafice construite de către Cezara Blioju ca adevărate spații de confesiune scenică, fiecare personaj își descoperă propria vocație și parcurge un drum al transformării care rezonează deopotrivă cu sensibilitatea copiilor și cu experiența emoțională a adulților.
Estetica spectacolului combină proiecțiile animate cu elemente teatrale tradiționale. Decorul, realizat de scenografa Elena Iorga, este gândit ca un spațiu maleabil, care se transformă fluid din Kansasul monocrom într-o lume intens colorată, animată prin coregrafii de ansamblu și intervenții muzicale.
„Vrăjitorul din Oz” simbolizează promisiunea că răspunsurile se află în afara noastră – o iluzie necesară pentru a începe călătoria pe drumul descoperirii de sine. Pe parcursul spectacolului, mesajul mai larg se revelează: „acasă” nu este doar un loc, ci certitudinea că ceea ce căutăm există deja în noi. Spectacolul devine, astfel o poveste despre curajul de a-ți urma propriul drum.
„La Teatrul Muzical Ambasadorii credem că magia nu vine din numărul de zerouri din bugete, ci din numărul de idei, repetiții și artiști care pun suflet pe scenă. „Vrăjitorul din Oz” este dovada: un spectacol muzical plin de energie pentru copii și familii. Ni se spune uneori că facem „prea multe spectacole”. Probabil e adevărat. În timp ce unii își numără zerourile, noi ne numărăm premierele, aplauzele și copiii care ies din sală cântând.” – declară Mihai-Ciprian Rogojan, managerul Teatrului Muzical Ambasadorii.
Regia: Aurelian Horatiu Birca
Scenografia: Elena lorga
Coregrafia: Cezara Blioju
Aranjamente orchestrale: Eduard Dabrowski
Durata: 75 minute
Vârsta recomandată: 4+ ani
Teatrul Muzical Ambasadorii este singura instituție publică de spectacole și concerte pentru copii și adolescenți aflată în subordinea Ministerului Culturii.
ℹ️ Facebook: https://web.facebook.com/teatrulmuzicalambasadorii
ℹ️ Instagram: https://www.instagram.com/tmambasadorii/
ℹ️ TikTok: https://www.tiktok.com/@tmambasadorii
�� Website: https://www.ambasadorii.ro/

Favorite

Acrografica
2026-06-01 11:00 - 12:30 | Circul Metropolitan Bucuresti, Aleea Circului 15, București 021103, București, Sector 2, 021103
O Desfășurare Electrizantă de Abilități și Energie – ACROGRAFICA
Bine ați venit în universul uimitor al spectacolului “Acrografica”! Cu o paletă de numere alerte de acrobație și dresaj executate de profesioniști ai arenei, acest spectacol te captivează din prima clipă cu o explozie de culoare, ritmuri sincopate și prezențe electrizante ale splendidelor cabaline care încununează acest show incredibil.
“Acrografica” aduce pe scenă un melanj savuros de umor, numere spectaculoase și prezențe memorabile ale artiștilor care ard pe arenă ca niște adevărate staruri. Vizualurile de excepție transformă spațiul într-o poveste fascinantă, în timp ce coloana sonoră te ține alert și te cucerește prin ritmul, versatilitatea și forța sa.
“Acrografica” este un show actual și tulburător, care scrie cu emoție și energie magia sub cupola circului.
Vă informăm că, în conformitate cu prevederile articolului 21 din legea 448 / 2006, privind protecția și promovarea drepturilor persoanelor cu handicap, instituția acordă gratuități în limita locurilor disponibile. Acordarea gratuităților, cât și accesul la spectacole se va face numai pe bază de programare și în baza unor documente doveditoare.
Spectacol de Circ recomandat copiilor cu varsta de peste 12 ani.
Durata spectacol 100 minute (inclusiv pauza)
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Cei trei purceluși - Proiecție de Teatru la cinema
2026-06-01 11:00 - 12:30 | Vitantis Shopping Center, Șoseaua Vitan-Bârzești 7A, București 042121, București, Sector 4, 042121
Cu toţii ştim povestea celor trei purceluși care îşi construiesc case, dar e mult mai amuzant să îi vedem la treabă, să îi punem piedică lupului sau să-l ajutăm să sufle peste case

Şi asta nu fiindcă am fi răi, ci ca să le arătăm tuturor că graba şi lenea strică treaba şi că, dacă vrei să faci un lucru bun şi durabil, trebuie să îţi pui mintea la contribuţie şi să nu te fereşti de muncă.
Personajele din spectacol: Cei trei purceluși, Lupul și povestitorii șoricei Nikki si Rikki.
Spectacol cu păpuși recomandat copiilor cu vârsta de peste 3 ani. Durata: 41 de minute.
Un spectacol proiectat pe marele ecran în cadrul campaniei Hai la teatru în orașul tău!
Powered by Teatru la Cinema
O producție Omisound Magic Production

Favorite

Veronica
2026-06-01 11:00 - 12:30 | Muzeul Național al Țăranului Român, Şoseaua Pavel D. Kiseleff 3, București 011341, București, Sector 1, 011341
Veronica e o fetiță zvăpăiată care trăiește într-un cămin de copii. Când împlinește vârsta de 5 ani, Zâna cea buna îi dăruiește o traistă fermecată, care-i poate îndeplini orice dorință. Cu o singură condiție: să fie cuminte, darnică și prietenoasă cu cei din jur. Veronica hotărăște să țină traistă doar pentru ea, iar zâna îi ia traista. Plină de regret, Veronica pleacă în căutarea ei în lumea basmelor, intrând în pădurea fermecată și începând o călătorie inițiatică.
Director: Elisabeta Bostan
Cast: Lulu Mihăiescu, Margareta Pâslaru, Dem Rădulescu, Vasilica Tastaman, Angela Moldovan
Genre: Aventuri, musical
Duration: 1h 32m
Country: România
Year: 1973
Favorite

Matilda
2026-06-01 11:00 - 13:30, 2026-06-01 17:00 - 19:30 | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Atelier de Arhitectura : Casa mea de Poveste
2026-06-01 11:30 - 12:30 | Opera Comică pentru Copii, Calea Giulești 16, București 060276, București, Sector 6, 060276
Casa mea de poveste este un atelier creativ și aplicat, conceput pentru a dezvolta imaginația, creativitatea și gândirea spațială a copiilor, într-un mod distractiv și ușor de înțeles.
În cadrul atelierului, copiii sunt invitați să își imagineze propria casă de poveste — un loc creat după personalitatea, nevoile și visurile lor. Pornind de la idei, stiluri și lucrurile care le plac, cei mici învață cum să transforme imaginația în spații organizate și armonioase.
Pe parcursul atelierului, copiii vor descoperi:
• cum se organizează o casă și ce rol are fiecare spațiu
• ce este un plan simplificat al unei case și cum putem gândi camerele în funcție de activități și confort
• cum să își imagineze circulația dintre spații și relația dintre camere
• cum alegem culori, materiale si texturi care creează o anumită stare și personalitate a casei
Activitate practică:
Fiecare copil creează propria „Casă de poveste” pe o planșă creativă. Pe o parte va realiza planul simplificat al casei sale imaginare, iar pe cealaltă parte va construi stilul casei, folosind imagini, culori, texturi și elemente decorative care reflectă universul său creativ.
Favorite

Atelier de ciocolată
2026-06-01 12:00 - 13:30 | SmartyKids Timpuri Noi, Strada Verzișori 42, 040301 București, București, Sector 4, 040301, Romania
„Mami… chiar eu am făcut ciocolata asta!”

De Ziua Copilului, cei mici merită mai mult decât un cadou.
Merită o experiență care să îi facă să râdă, să creeze, să se simtă speciali și să plece acasă cu ochii strălucind de bucurie.

Luni îi invităm într-un atelier plin de ciocolată topită, arome delicioase și momente dulci pe care le vor ține minte mult timp.

„Pot să pun mai multe jeleuri?!”
„Arată ca o ciocolată adevărată!”
„O iau acasă să îi dau și mămicii mele!”
„Mai facem încă una?!”

Nu va fi doar un atelier.
Va fi acel moment special în care copiii se simt mândri de ceea ce au creat singuri.

La Atelierul de Ciocolată, fiecare copil își va crea propria tabletă decorată cu:
fructe confiate
jeleuri colorate
și multă creativitate

Iar partea cea mai frumoasă?
Vor pleca acasă nu doar cu o ciocolată delicioasă, ci și cu amintirea unei zile în care au creat, au râs și s-au simțit cu adevărat sărbătoriți.

Pentru că Ziua Copilului înseamnă timp petrecut cu bucurie, experiențe care dezvoltă creativitatea și momente care rămân în suflet.

Luni, 1 iunie
12:00 – 13:30
SmartyKids Timpuri Noi
Str. Verzișori nr. 42, Sector 4, București

Tarif participare: 125 lei
Reducere 20% pentru frate

Rezervări:
0770 568 235
0729 990 747

Locurile sunt limitate!
Dacă vrei ca Ziua Copilului să fie cu adevărat specială, oferă-i copilului tău o experiență dulce, creativă și plină de emoție.

Favorite

Grădina secretă din sticlă
2026-06-01 13:00 - 14:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
GRĂDINA SECRETĂ DIN STICLĂ – ATELIER DE TERARII
Recomandat copiilor 4+ ani
Durata: 50 min
Acest atelier oferă copiilor o incursiune fascinantă în lumea botanicii, îmbinând educația ecologică cu exprimarea creativă prin construirea propriului terariu din sticlă. Parcurgând etapele esențiale pentru un ecosistem echilibrat, micii participanți vor asambla straturile de drenaj, cărbune activ și sol fertil, personalizând totul cu nisip decorativ colorat.
Experiența culminează cu plantarea unei selecții rezistente de plante suculente și exotice, completate de licheni stabilizați pentru un plus de textură și culoare. Dincolo de obiectul decorativ unic cu care vor pleca acasă, copiii vor dobândi cunoștințe practice despre echilibrul naturii și îngrijirea plantelor, învățând cum să dea viață unui mic univers verde într-un spațiu perfect organizat.
Coordonatoare: Mihaela Cristea
Adulții însoțitori participă gratuit la atelier.
Favorite

Magia măștilor
2026-06-01 16:00 - 17:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
MAGIA MĂȘTILOR – ATELIER DE BRICOLAJ
Recomandat copiilor 4+ ani
Durata: 50 min
Atelierul reprezintă o experiență creativă și ludică, concepută pentru a transpune imaginația copiilor în creații tangibile inspirate din universul poveștilor și al supereroilor. Într-un cadru relaxat și prietenos, micii artiști sunt ghidați pas cu pas în procesul de realizare a propriei măști, utilizând materiale sigure și variate pentru a da formă unor personaje fantastice sau figuri de basm.
Activitatea pune accent pe exprimarea liberă și dezvoltarea încrederii în sine, oferind fiecărui participant ocazia de a-și explora abilitățile artistice prin culoare și textură. La finalul acestui proces plin de joc și explorare, copiii vor pleca acasă cu o creație unică, simbol al propriului univers creativ și al puterii de a transforma ideile în realitate.
Coordonatoare: Alexandra Mărăcine
Adulții însoțitori participă gratuit la atelier.
Favorite

Scufița Roșie
2026-06-01 17:00 - 18:00 | Opera Comică pentru Copii, Calea Giulești 16, București 060276, București, Sector 6, 060276
Scufița Roșie, Balet, + 3 ani, Sala Undergrant

Durata: 60 de minute
Descriere: Ai văzut vreodată o Scufiță care dansează cu lupii? La Opera Comică pentru Copii, povestea clasică face un salt surprinzător, direct într-un spectacol de balet care răstoarnă toate așteptările! Sub bagheta magică a Andreei Soare, Lupul cel Mare își abandonează rolul de personaj negativ și devine vedeta unui cabaret forestier de zile mari! Alături de alți doi prieteni (tot lupi), acest trio irezistibil transformă pădurea într-o scenă de spectacol în care frica nu-și găsește locul. În loc să sperie pădurea, lupii noștri se comportă ca niște adevărate vedete, dansând și făcând giumbușlucuri. Călătoria Scufiței se transformă într-o paradă a întâlnirilor fabuloase: o pasăre măiastră, o floare delicată, un iepure agil și un urs bonom. Un balet neoclasic îmbibat cu umor, poezie vizuală și energie contagioasă, pe care însuși Charles Perrault l-ar aplauda în picioare. Nu rata șansa de a vedea modul creativ în care tradiția și inovația dansează împreună într-o îmbrățișare perfectă!

Favorite

Magitot - magie si comedie
2026-06-01 17:30 - 18:30, 2026-06-01 19:30 - 20:30 | Teatrul Roșu, Strada Bărăției 31, București 030167, București, Sector 3, 30167
“Fasolea bună se aude de departe” – vechi proverb.
“Magia bună se observă de aproape” – nou proverb.

Da, ai citit bine. MAGITOT vine cu toată magia și cu un minunat spectacol la Teatrul Roșu.
Iar important nu este faptul că el este singurul magician român dublu finalist la „Românii Au Talent”.
Nu, nu!
Important este că tu vei vedea un super spectacol, te vei distra pe bune și vei avea un râs care se va auzi de departe, pentru că el, MAGITOT, este mai mult decât magic.
Este Smart Magic.

Favorite

Amintiri din copilărie
2026-06-01 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Numele Ion Creangă este un sinonim al copilăriei. Este primul autor român care a surprins ideile universale ale copilăriei, dorința de explorare și de cunoaștere, importanța prieteniei, puterea imaginației, îndârjirea, dar și fragilitatea, emoții puternice sau trăiri foarte intense.
Teatrul nostru se identifică cu toate aceste valori, de aceea purtăm numele autorului. Activitatea noastră gravitează în jurul idealului copilăriei, prin tot ceea ce facem, ne dorim să ajutăm copiii în a descoperi lumea din jurul lor, dar și lumea care se află dincolo de porțile imaginației.
Spectacolul Amintiri din copilărie îi invită pe cei mici să cunoască o altfel de copilărie. Nică ne va lua cu el în toate peripețiile sale. Încă de la început, vom fi martori ai năstrușniciei protagonistului, avem de a face cu un elev eminent care își concentrează atenția în mod egal asupra îndatoririlor școlare cât și asupra micilor sale escapade.
Favorite

Mica sirenă
2026-06-02 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
4 ani+
Ariel, fiica cea mică a Zeului apelor se îndrăgostește de un prinț – un om – și, nesocotind legile tatălui său, riscă totul pentru a fi împreună cu el. Astfel tânăra sirenă o întâlnește pe Vrăjitoarea apelor, Caracatița, cu care face un pact, iar în schimbul sufletului, printr-o poțiune magică, îi dăruiește picioare. Alături de prietenii ei, Peștișorul de aur și Racul, Mica sirenă pornește în această incredibilă și necunoscută aventură. Înțelepciunea și dragostea părintească o vor ghida și păzi la tot pasul.
Vă invităm să descoperiți alături de noi povestea creată de Hans Christian Andersen. Un spectacol care vă plasează în mijlocul acțiunii și își propune să vă poarte prin fascinanta lume din adâncuri. Un muzical menit să vă facă să vă îndrăgostiți de Ariel, sirena care a înfruntat întreg Universul pentru un OM.
Favorite

Fata babei și Fata moșului
2026-06-03 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
3-6 ani
Competiția între oameni începe încă din primii ani de viață și este mai cu seamă accentuată în familiile în care sunt mai mulți frați. În povestea Fata babei și fata moșului, această luptă dintre cele două fete se răsfrânge și asupra părinților, iar în general poate fi privită ca o dualitate între bine și rău. Cum se rezolvă toate aceste conflicte aflăm împreună în sala de teatru urmărind un spectacol plin de umor, muzică și dans.
Două surori se vor întâlni cu o cățelușă, un păr, o fântână și un cuptor cu lemne pe drumul lor spre maturizare. Vor avea probe lesne de trecut pentru cei harnici, dar dificile pentru cei leneși. Șapte văi și-o vale adâncă sunt suficiente pentru a o înzestra pe fata moșului cu răbdare și bunătate. Despre fata babei nu am putea spune același lucru. Buna credință este ultima probă pe care surorile trebuie să o treacă.
„În viziunea pe care o propun publicului regăsim particularități umane, general valabile, precum: bunătatea, blândețea, patosul, bucuria, dar și răutatea; toate acestea redate într-o cheie comică. Personal, consider bunătatea și blândețea virtuți necesare pentru educația copiilor de azi, viitorii adulți de mâine. Îmi place să cred că direcția unei societăți este dată în primul rând de educația copiilor. De aceea, educația devine un pilon important al acestui spectacol, iar acțiunea spectacolului am gândit-o sub forma unei interacțiuni cu publicul, pentru a-i introduce cât mai bine în atmosfera și în povestea spectacolului.” (Vera Linguraru, actriță)
Favorite

Cei trei purceluși
2026-06-03 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
O revenire la tradiţie. Spectacolul de la Ţăndărică reprezintă revenirea la una din tradiţiile teatrului de păpuşi, marioneta cu fire lungi, cu pasarelă. Punerea în scenă se bazează pe povestea clasică pe care o respectă, dar toate aventurile celor trei purceluşi sunt privite cu ironie.
Favorite

Salonul Internațional de Carte Bookfest
2026-06-03 10:00 - 20:00, 2026-06-04 10:00 - 20:00, 2026-06-05 10:00 - 21:00 | Romexpo, Bulevardul Mărăști 65-67, București 011465, București, Sector 1, 011465
𝐀𝐩𝐫𝐨𝐚𝐩𝐞 𝐮𝐧 𝐦𝐢𝐥𝐢𝐨𝐧 𝐝𝐞 𝐯𝐨𝐥𝐮𝐦𝐞, 𝐝𝐢𝐧𝐭𝐫𝐞 𝐜𝐚𝐫𝐞 𝟑𝟎𝟎𝟎 𝐝𝐞 𝐭𝐢𝐭𝐥𝐮𝐫𝐢 𝐧𝐨𝐢 𝐏𝐞𝐬𝐭𝐞 𝟐𝟓𝟎 𝐝𝐞 𝐥𝐚𝐧𝐬𝐚̆𝐫𝐢 𝐝𝐞 𝐜𝐚𝐫𝐭𝐞, 𝐝𝐞𝐳𝐛𝐚𝐭𝐞𝐫𝐢 𝐬̦𝐢 𝐞𝐯𝐞𝐧𝐢𝐦𝐞𝐧𝐭𝐞 𝐝𝐞𝐝𝐢𝐜𝐚𝐭𝐞 𝐜𝐨𝐩𝐢𝐢𝐥𝐨𝐫 𝐁𝐮𝐥𝐠𝐚𝐫𝐢𝐚 𝐞𝐬𝐭𝐞 𝐈𝐧𝐯𝐢𝐭𝐚𝐭𝐮𝐥 𝐝𝐞 𝐎𝐧𝐨𝐚𝐫𝐞 𝐚𝐥 𝐁𝐨𝐨𝐤𝐟𝐞𝐬𝐭 𝟐𝟎𝟐𝟔
Salonul Internațional de Carte Bookfest, cel mai important eveniment al industriei editoriale românești, ajuns la cea de-a XIX-a ediție și recunoscut pentru dimensiunea sa internațională, își deschide porțile pe 𝟑 𝐢𝐮𝐧𝐢𝐞 𝟐𝟎𝟐𝟔, 𝐝𝐞 𝐥𝐚 𝐨𝐫𝐚 𝟏𝟎:𝟎𝟎.
Bulgaria este Invitatul de Onoare al acestei ediții și va aduce la București o delegație impresionantă formată din 14 scriitori, poeți și autori pentru copii, reprezentând unele dintre cele mai importante voci ale literaturii bulgare contemporane: 𝐆𝐡𝐞𝐨𝐫𝐠𝐡𝐢 𝐆𝐨𝐬𝐩𝐨𝐝𝐢𝐧𝐨𝐯, 𝐈𝐨𝐚𝐧𝐧𝐚 𝐄𝐥𝐦𝐲, 𝐄𝐥𝐞𝐧𝐚 𝐀𝐥𝐞𝐱𝐢𝐞𝐯𝐚, 𝐊𝐨𝐬𝐭𝐚𝐝𝐢𝐧 𝐊𝐨𝐬𝐭𝐚𝐝𝐢𝐧𝐨𝐯, 𝐏𝐞𝐭𝐢𝐚 𝐊𝐨𝐤𝐮𝐝𝐞𝐯𝐚, 𝐍𝐚𝐝𝐞𝐣𝐝𝐚 𝐑𝐚𝐝𝐮𝐥𝐨𝐯𝐚, 𝐆𝐡𝐞𝐨𝐫𝐠𝐡𝐢 𝐆𝐚𝐯𝐫𝐢𝐥𝐨𝐯, 𝐈𝐨𝐫𝐝𝐚𝐧 𝐄𝐟𝐭𝐢𝐦𝐨𝐯, 𝐈𝐯𝐚𝐧 𝐇𝐫𝐢𝐬𝐭𝐨𝐯, 𝐏𝐞𝐭𝐚𝐫 𝐂𝐡𝐮𝐡𝐨𝐯, 𝐌𝐚𝐫𝐢𝐚 𝐆𝐡𝐞𝐭𝐨𝐯𝐚, 𝐄𝐦𝐢𝐥 𝐀𝐧𝐝𝐫𝐞𝐞𝐯, 𝐈𝐯𝐚𝐧 𝐒𝐭𝐚𝐧𝐤𝐨𝐯 𝐬̦𝐢 𝐓𝐨𝐝𝐨𝐫 𝐏. 𝐓𝐨𝐝𝐨𝐫𝐨𝐯.
Vizitatorii vor avea parte și de întâlniri cu cei mai îndrăgiți autori români, mese rotunde dedicate culturii scrise, proiecții de filme, numeroase activități interactive dar și reduceri spectaculoase la cele mai noi volume ale editurilor participante.
Peste 150 de expozanți din întreaga țară, alături de institute culturale cu reprezentanțe la București, îi vor întâmpina pe vizitatori zilnic, în cele cinci zile de sărbătoare a cărții, programul de acces pentru public fiind următorul: Miercuri, 3 iunie: 10.00 – 20.00; Joi, 4 iunie: 10.00 – 20.00; Vineri, 5 iunie: 10.00 – 21.00; Sâmbătă, 6 iunie: 10.00 – 21.00; Duminică, 7 iunie: 10.00 – 20.00.
Evenimentul are loc în pavilionul B2 al complexului Romexpo, iar accesul publicului este gratuit.
Evenimentele se vor desfășura atât la standurile expozanților, cât și în spațiile special amenajate Bookfest: trei scene, trei cafenele, un spațiu pentru filme și Bookfest Junior – standul dedicat copiilor.
Programul complet și actualizat al evenimentelor va fi afișat pe pagina www.bookfest.ro
𝐒𝐚𝐥𝐨𝐧𝐮𝐥 𝐈𝐧𝐭𝐞𝐫𝐧𝐚𝐭̦𝐢𝐨𝐧𝐚𝐥 𝐝𝐞 𝐂𝐚𝐫𝐭𝐞 𝐁𝐨𝐨𝐤𝐟𝐞𝐬𝐭 𝐞𝐬𝐭𝐞 𝐮𝐧 𝐞𝐯𝐞𝐧𝐢𝐦𝐞𝐧𝐭 𝐝𝐞𝐬𝐟𝐚̆𝐬̦𝐮𝐫𝐚𝐭 𝐬𝐮𝐛 𝐈̂𝐧𝐚𝐥𝐭𝐮𝐥 𝐏𝐚𝐭𝐫𝐨𝐧𝐚𝐣 𝐚𝐥 𝐏𝐫𝐞𝐬̦𝐞𝐝𝐢𝐧𝐭𝐞𝐥𝐮𝐢 𝐑𝐨𝐦𝐚̂𝐧𝐢𝐞𝐢.
𝐒𝐚𝐥𝐨𝐧𝐮𝐥 𝐈𝐧𝐭𝐞𝐫𝐧𝐚𝐭̦𝐢𝐨𝐧𝐚𝐥 𝐝𝐞 𝐜𝐚𝐫𝐭𝐞 𝐁𝐨𝐨𝐤𝐟𝐞𝐬𝐭 𝐞𝐬𝐭𝐞 𝐨𝐫𝐠𝐚𝐧𝐢𝐳𝐚𝐭 𝐝𝐞 𝐀𝐬𝐨𝐜𝐢𝐚𝐭̦𝐢𝐚 𝐄𝐝𝐢𝐭𝐨𝐫𝐢𝐥𝐨𝐫 𝐝𝐢𝐧 𝐑𝐨𝐦𝐚̂𝐧𝐢𝐚, 𝐬𝐮𝐛 𝐞𝐠𝐢𝐝𝐚 𝐅𝐞𝐝𝐞𝐫𝐚𝐭̦𝐢𝐞𝐢 𝐄𝐝𝐢𝐭𝐨𝐫𝐢𝐥𝐨𝐫 𝐝𝐢𝐧 𝐑𝐨𝐦𝐚̂𝐧𝐢𝐚, 𝐜𝐮 𝐬𝐩𝐫𝐢𝐣𝐢𝐧𝐮𝐥 𝐀𝐦𝐛𝐚𝐬𝐚𝐝𝐞𝐢 𝐁𝐮𝐥𝐠𝐚𝐫𝐢𝐞𝐢 𝐢̂𝐧 𝐑𝐨𝐦𝐚̂𝐧𝐢𝐚.
𝐏𝐚𝐫𝐭𝐞𝐧𝐞𝐫 𝐏𝐫𝐢𝐧𝐜𝐢𝐩𝐚𝐥: 𝐀𝐬𝐨𝐜𝐢𝐚𝐭̦𝐢𝐚 𝐃𝐞𝐝𝐞𝐦𝐚𝐧𝐏𝐫𝐨𝐢𝐞𝐜𝐭 𝐜𝐨-𝐟𝐢𝐧𝐚𝐧𝐭̦𝐚𝐭 𝐝𝐞 𝐌𝐢𝐧𝐢𝐬𝐭𝐞𝐫𝐮𝐥 𝐂𝐮𝐥𝐭𝐮𝐫𝐢𝐢.𝐏𝐚𝐫𝐭𝐞𝐧𝐞𝐫𝐢 𝐦𝐞𝐝𝐢𝐚: 𝐓𝐕𝐑, 𝐑𝐨𝐜𝐤 𝐅𝐌, 𝐁𝐨𝐨𝐤𝐧𝐚𝐭𝐢𝐨𝐧, 𝐒̦𝐭𝐢𝐫𝐢 𝐩𝐞𝐧𝐭𝐫𝐮 𝐂𝐨𝐩𝐢𝐢.
Favorite

Zilele PNCB - Arc peste timp
2026-06-03 13:00 - 19:00, 2026-06-04 19:00 - 20:00 | Palatul Național al Copiilor din București, Bulevardul Tineretului 8-10, București 040353, București, Sector 4, 040353
Vă invităm să sărbătorim creativitatea în cadrul evenimentului „Zilele PNCB – arc peste timp”

03.06.2026 (Ateliere)- Descoperă lumea fascinantă a artei, științei și tehnologiei prin activități interactive, joc și creație.

Reguli de înscriere:

Locurile disponibile sunt limitate: Formularul se actualizează în timp real; atelierele se elimină automat din listă imediat ce locurile sunt ocupate.

O alegere per formular: Fiecare înscriere permite selectarea unui singur atelier. Dacă doriți să participați la mai multe activități, vă rugăm să completați formularul din nou, pentru fiecare atelier în parte.

Finalizare: Formularul nu va mai permite înscrieri odată ce toate locurile au fost completate.
Pentru înscrieri accesați https://forms.gle/hccmBwQKJJ3SE5nv8

04.06.2026 Spectacol aniversar (acces public 18.30)

Vă mulțumim pentru interes și vă așteptăm cu drag!

Locația: Palatul Național al Copiilor din București, Bulevardul Tineretului nr. 8-10, Sector 4, București.

Favorite

O mie și una de nopți - Lampa lui Aladin
2026-06-04 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Magie, muzică și umor. Și nu doar atât.
Dincolo de vrăjitori și lămpi fermecate, povestea lui Aladin este în primul rând despre curaj și credință. Tânărul erou pornește în aventură din dorința de a ajuta. Pe drum, realizează că ce îi este menit să fie al lui nu trebuie împrumutat nimănui.
Cele o mie și una de nopți îl vor învăța pe Aladin multe lucruri despre încrederea în oameni, cutezanță, iubire, familie și prietenie. De această dată, Lampa cea fermecată nu îndeplinește doar trei dorințe, ci câte vrea stăpânul ei, Aladin. Va ști eroul ce dorințe să-și pună? Odată cu o astfel de putere în mână, vin și foarte multe responsabilități.
Spectacolul O mie și una de nopți – Lampa lui Aladin scoate în evidență esența poveștii lui Aladin pe fundalul extraordinar al poveștilor spuse de Șeherezada de-a lungul celor o mie și una de nopți pe care le petrece în palatul soțului său, sultanul Șehreiar. Muzica va fi nelipsită, însoțită de videoproiecții menite să coloreze străzile din imaginarul Agrabah.
Favorite

Capra cu trei iezi
2026-06-04 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
În spectacol apar actori la vedere, păpuşi mari şi măşti, într-un decor ce sugerează lumea satului românesc. Regizorul a tratat texul clasic în linie accentuat folclorică, de la décor la costumele stilizate ale personajelor, la diferitele obiecte sau la linia melodică. Este un mod de a ne aduce aminte de rădăcini.
Favorite

Atelier în limba germană (4-7 ani)
2026-06-04 17:30 - 18:30 | Wonderversity, Strada Frosa Sarandy 1, București 011231, București, Sector 1, 011231, Romania
Hai să învățăm limba germană împreună, cu joc și voie bună! Tema lunii mai este „In der Stadt“ (În oraș).Când ne vedem la atelierele distractive? Joi: 7, 14, 21, 28 mai ora 17:30-18:30: atelier copiii 3-7 ani Sâmbătă: 9, 16, 23 mai ora 10:00-11:00: atelier copiii 2-3 ani ora 11:15-12:15: atelier copiii 4-7 ani Wonderversity: str. Frosa Sarandy, nr. 1, bl. 33, sc. A, et. 6, ap. 24, sector 1 Atelierele au continuitate, întrucât sunt gândite sub forma unui curs distractiv pentru copii. Activitățile sunt ghidate cu bucurie de Georgiana Armășel, un cadru didactic dedicat, cald și cu peste 12 ani de experiență pedagogică. Tariful este de 80 lei/ atelier și include materialele didactice, fructe, gustări, apă, ceai. Abonamentul de 4 ateliere distractive este 280 lei, iar valabilitatea acestuia este de 60 zile. Atelierele se pot cumula cu cele de engleză. Părinții se pot relaxa la un ceai sau o cafea din partea casei.IMPORTANT Puteți participa la ateliere în fiecare săptămână sau doar atunci când aveți disponibilitate, cu o REZERVARE a locului în prealabil (pentru unul sau mai multe ateliere). Dacă v-ați înscris la un atelier, dar nu mai reușiți să ajungeți, vă rugăm să anunțați cu cel târziu o zi înainte. Dacă cel mic prezintă semne de boală sau nu se simte bine înainte de atelier, anunțați cât de curând se poate și NU îl aduceți în colectivitate.Înscrieri și alte detalii: 0745 829 532 info@wonderversityedu.com wonderversityedu.com Limba germană e mai distractivă împreună!

Favorite

Coroniță sau Colier din Flori de Lână
2026-06-04 18:30 - 19:30 | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Lăsăm greblele și săpăligile deoparte și plantăm cele mai pufoase, colorate și unice flori din lume! Partea cea mai bună? Nu trebuie udate niciodată, nu se ofilesc și arată absolut adorabil la gât sau pe cap!

Îi invităm pe copiii iscusiți (cu vârsta de peste 7 ani) la un atelier super drăguț de modelat lână, unde ne vom transforma în designeri de bijuterii florale.

Fără alergii, doar pufișor: Creăm flori din lână moale, colorată și extrem de plăcută la atingere.

Coroniță sau Colier? Copiii decid singuri ce super-accesoriu vor să împletească și să ia acasă pentru a-și accesoriza ținutele de vară.

Super-antrenament pentru degețele: Modelarea lânii dezvoltă răbdarea, motricitatea fină și, cel mai important, oferă o satisfacție uriașă: „Priviți, e făcut de mine!”

Detalii de plantat în calendar:
Când: Joi, 4 iunie

Ora: 18:30

Vârstă recomandată: 7+ ani

Preț: 60 lei

Locație: Ancora HUB, Dragomirești Deal, Ilfov

Locurile în „grădina” noastră de creație sunt limitate, așa că nu lăsați florile să fie culese de alții!

Rezervă un loc acum printr-un mesaj privat sau sună direct la numărul 0761 502 083.

Abia așteptăm să facem cea mai pufoasă primăvară… în plină vară!

Favorite

Cred în unicorni
2026-06-05 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Adaptat după micul, dar atât de puternicul roman scris de Michael Morpurgo, spectacolul „Cred în unicorni” aduce pe scena TIC o poveste fascinantă despre forța lecturii și lumile imaginare pe care aceasta le deschide, plecând de la emoționanta întâlnire dintre un băiețel și o bibliotecară.
„Scufundarea băiatului în povestea originară a lui Noe, felul în care realul și fantasticul se modelează reciproc, pledoaria superbă pentru salvarea cărților m-au făcut să îmi doresc să scriu un scenariu dramatic după roman. Mi-a plăcut modul în care este construită narativ această scufundare ghidată, felul în care bibliotecara – doamna Unicorn – devine, ea însăși, o figură magică, un ghid atemporal într-un tur al îndrăgostirii de cărți.” (Mihaela Michailov, autoarea adaptării scenariului)
Thomas (9 ani) ar face orice numai să nu meargă la biblioteca nou deschisă în oraș – își negociază aprig cu părinții timpul pentru hobby-uri și joacă, motivând că o bibliotecă este sinonimă cu plictiseala. Mai mult obligat decât de bunăvoie, ajunge totuși să treacă pragul acestui loc. Odată sosit aici, va avea parte de o experiență care îl va transforma fundamental. Totul se datorează unei întâlniri cu un om care, deși foarte real, pare desprins din basme, dar și cu un personaj care, deși magic, este (nu doar pare) extrem de real.
„Mi-ar plăcea ca, după ce vor vedea spectacolul, copiii să plece acasă cu sentimentul că imaginația lor contează. Să se redescopere pe ei înșiși și să recapete încredere în imaginar. Poveștile pe care le citesc, pe care le inventează sau pe care le trăiesc împreună cu alții sunt importante. Ele ne ajută să înțelegem lumea și să ne imaginăm alte lumi posibile. Și, desigur, mi-ar plăcea să plece cu gândul că unicornii există atâta vreme cât credem în ei.” (regizorul Bobi Pricop)
Favorite

Festivalul Opera Copiilor
2026-06-05 10:00 - 21:00 | Opera Comică pentru Copii, Calea Giulești 16, București 060276, București, Sector 6, 060276
Festivalul Opera Copiilor este unul dintre evenimentele emblematice ale Operei Comice pentru Copii, fiind organizat în preajma Zilei Internaționale a Copiilor. Cu un program diversificat de spectacole, ateliere și activități interactive, scopul său este de a aduce arta mai aproape de cei mici și de a oferi o experiență educativă și distractivă deopotrivă, înainte de încheierea stagiunii și a anului școlar. Festivalul se desfășoară în perioada 22 mai – 14 iunie 2026, doar în weekenduri.
Atracții și activități
Cu ocazia celor 10 ani de Festivalul Opera Copiilor, toate atracțiile din curte au prețuri reduse! Mai jos găsești prețul aniversar.
Vino la Festivalul Opera Copiilor, să ne sărbătorim copilăria împreună!

Ce este Festivalul Opera Copiilor?

Din 2015, în perioada mai-iunie, Opera Comică pentru Copii organizează anual Festivalul Opera Copiilor, în cadrul căruia sunt programate activități în aer liber, pentru întreaga familie. Evenimentele au loc în Grădina OCC și în sălile de spectacol ale Operei Comice pentru Copii. Spectacole de gală, recitaluri inedite, lecții de muzică și expoziții impresionante sau concursuri provocatoare sunt numai câteva dintre ingredientele care transformă acest eveniment într-un spațiu dedicat exclusiv familiei și timpului de calitate petrecut împreună.

Program:

Vinerea: 16:00 – 21:00
Sâmbăta și duminica: 10:00 – 21:00
Calea Giulești, nr. 16, București.

Vineri, 5 iunie – 17:00 | Sala Mare
Spectacol „Gianni Schicchi” de Giacomo Puccini
Producție realizată de elevii Liceului Italian, în suita colaborărilor OCC cu școlile de profil din București. O oră de comedie florentină, cu moștenitori vicleni, un testament pe care cerneala încă nu s-a uscat şi un Gianni Schicchi care intră în scenă chiar la momentul potrivit.

Favorite

Boț de lut. Atelier interactiv pentru copii
2026-06-05 16:00 - 17:30 | Muzeul Municipiului Bucureşti – Palatul Suțu, Bulevardul Ion C. Brătianu 2, București 030167, București, Sector 3, 030167
Boț de lut. Atelier interactiv pentru copii la Palatul Suțu
Palatul Suțu, #MMB, Bd. I.C. Brătianu, nr. 2, București Vineri, 5 iunie 2026 Ora 16:00
Muzeul Municipiului București invită copiii, vineri, 5 iunie 2026, ora 16:00, la atelierul interactiv „Boț de lut”, care se va desfășura la Palatul Suțu, în cadrul expoziției „Ceramică românească modernă din colecția Muzeului Dr. Nicolae Minovici”.
Atelierul îi va purta pe copii într-o călătorie captivantă în universul ceramicii tradiționale românești. Pe parcurs, cei mici vor descoperi povestea doctorului Nicolae Minovici și a colecției sale de vase realizate la începutul secolului XX, explorând cum arta și tradiția se împletesc în obiecte de zi cu zi.
Ce vor învăța și experimenta:
Etapele realizării unui obiect ceramic: de la lut și modelare, până la decor și ardere Rolul decorării vaselor și semnificația motivelor tradiționale Povești despre olari, târguri și cea mai importantă sărbătoare a lor Cum artiștii au reinterpretat tradiția în obiecte moderne
La final, copiii își vor crea propriul obiect din lut și vor decora o farfurie din carton, folosind simbolurile tradiționale descoperite în cadrul expoziției.
Taxa de participare: 40 lei Vârsta recomandată: 7+
Înscriere: educatie@muzeulbucurestiului.ro Înscrierile se fac de luni până vineri, între orele 10:00–15:00, în limita locurilor disponibile. Participarea se face numai pe bază de înscriere și conform categoriei de vârstă indicate.
Dacă sunteți interesați de programele noastre pentru copii, abonați-vă la Newsletter-ul educativ folosind acest link: bit.ly/NewsletterEducatie

Favorite

Muzicanții din Bremen
2026-06-05 18:00 - 19:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
Povestea se referă la patru animale (un cocoș, o pisică, un câine și un măgar) care, fiind bătrâni și devenind nefolositori, urmau să fie alungați de stăpânii lor. Rând pe rând, ele reușesc să fugă şi se întâlnesc întâmplător pe drum, iar la propunerea măgarului pornesc prin pădure spre Bremen, orașul care pentru ei înseamnă un nou început, drumul spre libertate. Obosiți și înfometați, ei decid să înnopteze în casa unor tâlhari. Cele patru animale reușesc să-i sperie pe hoți, urcându-se unul pe spatele celuilalt și cântând pe limba lor. Hoții fug din casă și lasă sălașul animalelor. În final, ajung la Bremen și visul lor de a deveni muzicanți se îndeplinește participând la un concurs pe care îl şi câștigă.
Favorite
